title: “Ta’lim muassasalarida boshqaruv va o‘quv sifatini
text: |
  “Ta’lim muassasalarida boshqaruv va o‘quv sifatiniBog'liq ЖДПУ Мактаб менежменти 06 12 22 Анжуман тўплам 309
  “Ta’lim muassasalarida boshqaruv va o‘quv sifatini
  takomillashtirish muammolari” – respublika ilmiy-amaliy konferensiyasi
  JIZZAX DAVLAT PEDAGOGIKA UNIVERSITETI
  06.12.2022
  5. Professor-oʻqituvchilar ta‘lim jarayonini yuqori darajada, samarali tashkil etish uchun
  maqsad va vazifalarni aniq belgilashi, ta‘lim natijasini oldindan qayd etishi, oʻquv predmetlarini
  toʻliq oʻzlashtirishga erishish uchun zaruriy ta‘lim vositalari, shart-sharoitlarini tayyorlashga
  erishishi zarurligi;
  6. Oʻquv jarayoni uchun zarur moddiy-texnik bazaning yaratilgan boʻlishligi;
  7. Ta‘lim-tarbiya jarayoni natijalarini xolisona va ob‘ektiv baholash, talabalarning bilim va
  malakalarini egallash jarayonini nazorat qilish va baholashni avtomatlashtirishga erishilganligi;
  8. Oʻsib kelayotgan yosh avlodni hayotga mukammal tayyorlash talabi ularga eng ilg‘or
  bilim berish usuli hisoblangan ob‘ektiv borliqqa kompleks yondashuv tamoyilidan foydalanishni
  talab qilishi kabi muammolardadir.
  Demak, iinovatsion ta‘lim texnologiyasi yuqorida keltirilgan shartlarning barcha talablariga
  javob beradigan ta‘limiy tadbir hisoblanadi.
  Bugungi kunda pedagogik texnologiyani tushunish uchun asosiy yoʻl-aniq belgilangan
  maqsadlarga qaratilganlik, ta‘lim oluvchi bilan muntazam oʻzaro aloqani oʻrnatish, zamonaviy
  pedagogik texnologiyaning falsafiy asosi hisoblangan ta‘lim oluvchining xatti-harakati orqali
  oʻqitishdir. Oʻzaro aloqa pedagogik texnologiya asosini tashkil qilib, oʻquv jarayonini toʻliq
  qamrab olishi kerak. Ayniqsa ta‘limda kredit-modul tizimi joriy etilayotgan oliy oʻquv yurtlarida
  talabalarga mustaqil ta‘lim boʻyicha topshiriq va koʻrsatmalar berilganda turli xil metodlardan
  foydalanish talab etiladi.
  Demak, real ta‘lim amaliyoti ilg‘or pedagogik texnologiyalarni amaliyotga keng joriy etish
  ta‘lim sifatini oshirishga xizmat qilishini toʻliq tasdiqlamoqda. Biroq ilg‘or pedagogik
  texnologiyalarni oliy ta‘lim jarayoniga qoʻllash bilan bog‘liq bir qator muammolar ham koʻzga
  yaqqol tashlanmoqdaki, ularni e‘tiborga olish va hal etish ta‘lim sifatini oshirishga xizmat qiladi.
  Bunday dolzarb muammolar sirasiga quyidagilarni kiritish mumkin:
  1. Oliy ta‘limda qoʻllash uchun moʻljallangan interfaol metodlar tasnifi va ularning
  mazmun-mohiyatini yoritib beruvchi oʻquv-uslubiy qoʻllanmalarning yetarli emasligi. Garchi
  respublikamizda pedagogik texnologiyaga doir qator oʻquv qoʻllanmalar yaratilgan boʻlishiga
  qaramasdan, mazkur oʻquv qoʻllanmalarda oliy ta‘lim jarayonida qoʻllash mumkin boʻlgan
  interfaol metodlar va ularni qoʻllashga doir metodik koʻrsatmalar aniq oʻz ifodasini topmagan.
  Mazkur holat oliy ta‘lim professor-oʻqituvchilarining interfaol metodlarni qoʻllashga doir
  ma‘lumotlardan toʻla xabardor boʻlmasligiga olib kelmoqda. Oliy ta‘lim muassasalaridagi ta‘lim
  jarayonini kuzatish professor-oʻqituvchilar keng qoʻllaydigan interfaol metodlar juda kamchilikni
  tashkil etishini koʻrsatadi.
  2. Professor-oʻqituvchilar interfaol metodlarni qoʻllashda metodik qoidalarga toʻliq rioya
  etishlari lozim. Boshqacha aytganda, interfaol metodlar fanning oʻziga xos xususiyati, mavzuning
  maqsad va vazifalari, talabalarning yosh xususiyatlari, mashg‘ulot shakli, auditoriyada maqbul
  shart-sharoitning mavjudligi kabi jihatlarni aniq hisobga olgan holda qoʻllash lozim. Oddiy bir
  misol: professor-oʻqituvchilar, ayniqsa, yosh oʻqituvchilar deyarli har bir mashg‘ulotida klaster
  metodini qoʻllaydi. Eng qizig‘i, mazkur metod orqali oʻquv maqsadiga erishish mumkin yoki
  mumkin emasligidan qat‘iy nazar undan foydalanish holati koʻp uchraydi. Bundan tashqari, uch-
  toʻrt doirani chizish orqali tarmoqlar hosil qilish ham mumkin emas. Mazkur metod talabalarning
  ma‘lum bir narsa-hodisa, jarayon yoki tushunchaga oid fikrlarini umumlashtirish, ularni
  tizimlashtirish maqsadida qoʻllaniladi. Ana shu asosdan kelib chiqqan holda, klaster metodidan
  oʻtilgan materialni mustahkamlashbosqichidagina foydalanish mumkin. Yuqoridagi fikrlarni
  umumlashtirib aytganda, interfaol metoddan nooʻrin foydalanish ta‘lim samaradorligini oshirishga
  emas, aksinchi mashg‘ulot sifatini pasaytirishga olib keladi.
  3. Ta‘lim texnologiyalarini yaratish uchun professor-oʻqituvchilar oʻquv maqsadlarini
  pedagogik vazifalarga aylantirish, uni kutiladigan natijaga mos holda aniqlash koʻnikmasiga ega
  boʻlishlari lozim. Barcha mashg‘ulotlarning texnologik ishlanmalarini yaratish jarayonida identiv
  oʻquv maqsadlarini vazifalarga aylantirish uchun bir xil fe‘l turkumidagi soʻzlar (ma‘lumot berish,
  ochib berish, yoritib berish, izohlash kabilar)dan foydalanish oʻrinli boʻlmaydi. Buning uchun
  |
  | |